KOMMISSIONENS AFGØRELSE

af 20. februar 2020

om anvisning af den centrale administrator for EU-transaktionsjournalen til at ændre de nationale tildelingstabeller for Belgien, Tyskland, Estland, Frankrig, Italien, Cypern, Ungarn, Østrig, Polen, Portugal, Rumænien, Slovakiet og Sverige i Den Europæiske Unions transaktionsjournal

(2020/C 128/01)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets direktiv 2003/87/EF af 13. oktober 2003 om et system for handel med kvoter for drivhusgasemissioner i Unionen og om ændring af Rådets direktiv 96/61/EF (1),

under henvisning til Kommissionens forordning (EU) nr. 389/2013 af 2. maj 2013 om oprettelse af et EU-register i henhold til Europa-Parlamentets og Rådets direktiv 2003/87/EF og Europa-Parlamentets og Rådets beslutning nr. 280/2004/EF og nr. 406/2009/EF, og om ophævelse af Kommissionens forordning (EU) nr. 920/2010 og nr. 1193/2011 (2), særlig artikel 52, stk. 2, andet afsnit, og

ud fra følgende betragtninger:

(1) Den 27. april 2011 vedtog Kommissionen afgørelse 2011/278/EU (3) om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF.

(2) Den 5. september 2013 vedtog Kommissionen afgørelse 2013/448/EU (4) om nationale gennemførelsesforanstaltninger vedrørende foreløbig gratistildeling af drivhusgasemissionskvoter for perioden 2013-2020.

(3) Ved afgørelse 2014/9/EU (5) ændrede Kommissionen afgørelse 2010/2/EU (6) og 2011/278/EU for så vidt angår listen over sektorer og delsektorer, der anses for at være udsat for en betydelig risiko for carbon leakage (i det følgende benævnt »kulstoflækagelisten«).

(4) Kommissionen har ved afgørelse C(2013) 9281 (7), C(2014) 123 (8), C(2014) 674 (9) og C(2014) 1167 (10) givet den centrale administrator for EU-transaktionsjournalen anvisning til at opføre de nationale tildelingstabeller og de reviderede nationale tildelingstabeller for Belgien, Bulgarien, Tjekkiet, Danmark, Tyskland, Estland, Irland, Grækenland, Spanien, Frankrig, Kroatien, Italien, Cypern, Letland, Litauen, Luxembourg, Ungarn, Nederlandene, Østrig, Polen, Portugal, Rumænien, Slovenien, Slovakiet, Finland, Sverige og Det Forenede Kongerige i EU-transaktionsjournalen.

(5) I henhold til artikel 52, stk. 2, første afsnit, i forordning (EU) nr. 389/2013 har Belgien ved brev af 21. januar 2020 og 24. januar 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne og ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(6) I henhold til artikel 52, stk. 2, første afsnit, i forordning (EU) nr. 389/2013 har Tyskland ved brev af 1. november 2019, 16. december 2019, 19. december 2019, 20. december 2019 og 15. januar 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne og ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(7) I henhold til artikel 52, stk. 2, første afsnit, i forordning (EU) nr. 389/2013 har Estland ved brev af 30. december 2019 og 31. januar 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne og ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(8) I henhold til artikel 52, stk. 2, første afsnit, i forordning (EU) nr. 389/2013 har Frankrig ved brev af 31. januar 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne og ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(9) I henhold til artikel 52, stk. 2, første afsnit, i forordning (EU) nr. 389/2013 har Italien ved brev af 4. januar 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne og ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(10) I henhold til artikel 52, stk. 2, første afsnit, i forordning (EU) nr. 389/2013 har Cypern ved brev af 13. januar 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne og ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(11) I henhold til artikel 52, stk. 2, første afsnit, i forordning (EU) nr. 389/2013 har Ungarn ved brev af 17. januar 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne.

(12) I henhold til artikel 52, stk. 2, første afsnit, i forordning (EU) nr. 389/2013 har Østrig ved brev af 17. januar og 3. februar 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne.

(13) I henhold til artikel 52, stk. 2, første afsnit, i forordning (EU) nr. 389/2013 har Polen ved brev af 20. december 2019 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne.

(14) I henhold til artikel 52, stk. 2, første afsnit, i forordning (EU) nr. 389/2013 har Portugal ved brev af 16. januar 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne.

(15) I henhold til artikel 52, stk. 2, første afsnit, i forordning (EU) nr. 389/2013 har Rumænien ved brev af 30. januar 2020 meddelt Kommissionen ændringer af sin nationale tildelingstabel som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(16) I henhold til artikel 52, stk. 2, første afsnit, i forordning (EU) nr. 389/2013 har Slovakiet ved brev af 21. januar 2020 meddelt Kommissionen ændringer af sin nationale tildelingstabel som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(17) I henhold til artikel 52, stk. 2, første afsnit, i forordning (EU) nr. 389/2013 har Sverige ved brev af 31. januar 2020 meddelt Kommissionen ændringer af sin nationale tildelingstabel med henblik på gratis tildeling af emissionskvoter til nytilkomne og ændringer som følge af betydelige kapacitetsnedskæringer, delvis driftsophør, efterfølgende aktivitetsstigning samt ændringer til kulstoflækagelisten.

(18) Kommissionen finder, at de meddelte ændringer til de nationale tildelingstabeller for Belgien, Tyskland, Estland, Frankrig, Italien, Cypern, Ungarn, Østrig, Polen, Portugal, Rumænien, Slovakiet og Sverige er i overensstemmelse med afgørelse 2011/278/EU. Den centrale administrator for EU-transaktionsjournalen bør derfor gives anvisning om at indføre disse ændringer i EU-transaktionsjournalen —

VEDTAGET DENNE AFGØRELSE:

Eneste artikel Den centrale administrator for EU-transaktionsjournalen indfører de ændringer af de nationale tildelingstabeller for Belgien, Tyskland, Estland, Frankrig, Italien, Cypern, Ungarn, Østrig, Polen, Portugal, Rumænien, Slovakiet og Sverige, der er fastlagt i henholdsvis bilag I-XIII, i Den Europæiske Unions transaktionsjournal.

Udfærdiget i Bruxelles, den 20. februar 2020. På Kommissionens vegne Frans TIMMERMANS Ledende næstformand

(1) EUT L 275 af 25.10.2003, s. 32.

(2) EUT L 122 af 3.5.2013, s. 1.

(3) Kommissionens afgørelse 2011/278/EU af 27. april 2011 om fastlæggelse af midlertidige EU-regler for harmoniseret gratistildeling af emissionskvoter i henhold til artikel 10a i Europa-Parlamentets og Rådets direktiv 2003/87/EF (EUT L 130 af 17.5.2011, s. 1).

(4) Kommissionens afgørelse 2013/448/EU af 5. september 2013 om nationale gennemførelsesforanstaltninger vedrørende foreløbig gratistildeling af drivhusgasemissionskvoter i overensstemmelse med artikel 11, stk. 3, i Europa-Parlamentets og Rådets direktiv 2003/87/EF (EUT L 240 af 7.9.2013, s. 27).

(5) Kommissionens afgørelse 2014/9/EU af 18. december 2013 om ændring af afgørelse 2010/2/EU og 2011/278/EU for så vidt angår de sektorer og delsektorer, der anses for at være udsat for en betydelig risiko for carbon leakage (EUT L 9 af 14.1.2014, s. 9).

(6) Kommissionens afgørelse 2010/2/EU af 24. december 2009 om opstilling af en liste over, hvilke sektorer og delsektorer der anses for at være udsat for en betydelig risiko for carbon leakage, i henhold til Europa-Parlamentets og Rådets direktiv 2003/87/EF (EUT L 1 af 5.1.2010, s. 10).

(7) Commission Decision C(2013) 9281 of 18 December 2013 on instructing the Central Administrator of the European Union Transaction Log to enter the national allocation tables of Austria, Greece, Ireland, Latvia, the Netherlands, Portugal, Sweden and the United Kingdom into the European Union Transaction Log (foreligger ikke på dansk).

(8) Commission Decision C(2014) 123 of 17 January 2014 on instructing the Central Administrator of the European Union Transaction Log to enter the national allocation tables of the Czech Republic, Denmark, France, Lithuania, Hungary and Slovakia into the European Union Transaction Log (foreligger ikke på dansk).

(9) Commission Decision C(2014) 674 of 12 February 2014 on instructing the Central Administrator of the European Union Transaction Log to enter the national allocation tables of Belgium, Germany, Estonia, Luxemburg, Slovenia and Finland into the European Union Transaction Log (foreligger ikke på dansk).

(10) Commission Decision C(2014) 1167 of 26 February 2014 on instructing the Central Administrator of the European Union Transaction Log to enter the national allocation tables of Bulgaria, Spain, Croatia, Italy, Cyprus, Latvia, Poland, Romania and the United Kingdom into the European Union Transaction Log (foreligger ikke på dansk).